OSNOVNA ŠKOLA SLAVKA KOLARA HERCEGOVAC, BRAĆE PETR 2

e-mail: ured@os-skolara-hercegovac.skole.hr

web: www.os-skolara-hercegovac.skole.hr

Na temelju članka 35. i 391. Zakona o vlasništvu i drugim stvarnim pravima  („Narodne novine“ br: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 65. Statuta OŠ Slavka Kolara, Hercegovac, Suglasnosti Županijske skupštine Bjelovarsko-bilogorske županije (Zaključak od 20. ožujka 2014. godine KLASA:602-02/14-2, URBROJ: 2103/1-01-14-4) i Odluke Školskog odbora, Osnovne škole Slavka Kolara, Hercegovac, o raspisivanju javnog natječaja (KLASA: 003-06/15-03/01, URBROJ: 2123/03-25/02-15-27 od 21.09.2015.), Osnovna škola Slavka Kolara, Hercegovac, dana 05. listopada 2015. godine objavljuje

**JAVNI NATJEČAJ**

**za prodaju nekretnine u vlasništvu OŠ Slavka Kolara prikupljanjem pisanih ponuda**

**I. PREDMET PRODAJE**

1.       Predmet prodaje je nekretnina na kojoj se nalazila zgrada bivše područne škole u katastarskoj općini Velika Trnava k.č. 1056 površine 400 hvati i k.č. 432 površine 933 hvati.

**II. POČETNA CIJENA**

Za nekretninu pod rednim brojem 1. početna cijena iznosi =41.629,00 kuna (četrdesetjednatisućašestodvadesetdevetkuna).

**III.  KRITERIJ ZA ODABIR NAJPOVOLJNIJE PONUDE**

Kriterij za odabir najpovoljnije ponude je najviša ponuđena cijena.

**IV.** **ROK ZA PODNOŠENJE PISANIH PONUDA**

Rok za podnošenje pisanih ponuda je 8 dana od dana objave javnog natječaja.

**V.  NA JAVNOM NATJEČAJU MOGU SUDJELOVATI FIZIČKE I PRAVNE OSOBE.**

**VI. SUDIONICI NATJEČAJA I JAMČEVINA**

Sudionici natječaja moraju uplatiti jamčevinu u iznosu 5% utvrđene početne cijene za nekretninu izloženu prodaji, na IBAN OŠ Slavka Kolara broj: HR5223400091110697017, poziv na broj 05-OIB, s naznakom „jamčevina za natječaj – prodaja nekretnine“.

Natjecatelj je obvezan priložiti ponudi potvrdu o prethodnoj uplati jamčevine (ovjerenu od banke ili FINA-e). Kupac može biti samo osoba koja je uplatila jamčevinu i koja ispunjava ostale uvjete iz natječaja.

Jamčevina uplaćena po utvrđenom najpovoljnijem ponuditelju zadržava se i uračunava u kupoprodajnu cijenu. Ako najpovoljniji ponuditelj ne uplati preostali iznos kupoprodajne cijene, odnosno ne zaključi kupoprodajni ugovor u utvrđenom roku, smatrat će se da je odustao od ponude te gubi pravo na povrat uplaćene jamčevine.

Ponuditelju čija ponuda neće biti prihvaćena, uplaćena jamčevina vratiti će se u nominalnom iznosu u roku 15 dana od dana dostave odluke  o odabiru najpovoljnije ponude.

**VII. SADRŽAJ PONUDE**

Ponuda mora sadržavati:

1.       ime, prezime i adresu ponuđača, odnosno pravne osobe s adresom i

naznakom odgovorne osobe,

2.       ponuđen iznos u kunama koji ne može biti manji od utvrđene početne cijene nekretnine,

3.       dokaz o uplaćenoj jamčevini

4.       ponuđači također moraju podnijeti:

-     fizička osoba – javnobilježnički ovjeren preslik domovnice ili osobne iskaznice

-     pravna osoba – izvornik ili javnobilježnički ovjeren preslik izvoda iz sudskog registra/odnosno za obrtnike javnobilježnički ovjeren preslik obrtnice ne stariji od 6 mjeseci od dana objave javnog natječaja

5.       broj računa ponuditelja radi povrata jamčevine

Najpovoljnijom ponudom smatrat će se ponuda s najvišom ponuđenom cijenom, uz ispunjenje svih uvjeta natječaja. Ponude natjecatelja ispod utvrđene cijene neće se razmatrati. U slučaju da su ponude identične, natječaj će se ponoviti, tako da će ponuđena najviša cijena u ponovljenom natječaju biti navedena kao početna kupoprodajna cijena. Sve poreze, pristojbe i ostale troškove koji nastanu u svezi kupoprodaje snosi kupac.

**VIII. DOSTAVA PONUDE**

Ponude za natječaj dostavljaju se u zatvorenoj omotnici, s naznakom „ZA NATJEČAJ ZA KUPNJU NEKRETNINE“ na adresu Osnovna škola Slavka Kolara, 43284 Hercegovac.

Rok za podnošenje ponuda je 15 dana od dana objave javnog natječaja na oglasnoj ploči Općine Hercegovac u Hercegovcu i Velikoj Trnavi i web stranici OŠ Slavka Kolara.

**IX.  NAJPOVOLJNIJI PONUDITELJ**

Najpovoljniji ponuditelj mora u roku 15 dana od dana dostave odluke o odabiru najpovoljnije ponude sklopiti kupoprodajni ugovor te u roku 15 dana od dana potpisivanja ugovora uplatiti preostali  dio kupoprodajne cijene (razlika između ponuđenog iznosa i uplaćene jamčevine). Ako kupac ne uplati cijenu u ugovorenom roku, smatra se da ugovor nije ni sklopljen te OŠ Slavka Kolara može pozvati na potpisivanje ugovora slijedećeg najpovoljnijeg ponuditelja uz uvjet da prihvati kao kupoprodajnu cijenu najviši ponuđeni iznos na natječaju.

**X. OBAVIJEST O ISHODU NATJEČAJA**

O ishodu natječaja natjecatelji će biti obaviješteni u roku 30 dana od dana isteka roka za dostavu ponuda.

**XI. OSTALI UVJETI PRODAJE**

a) Porez na promet nekretnina, troškove provedbe ugovora i ostale troškove u svezi prijenosa prava vlasništva snosi kupac.

b) Nekretnine se kupuju po načelu „viđeno-kupljeno“, što isključuje mogućnost prigovora po bilo kojoj osnovi.

**XII. PONIŠTENJE NATJEČAJA**

Školski odbor Osnovne škole Slavka Kolara, Hercegovac pridržava pravo poništenja ovog natječaja bez posebnog obrazloženja.

**XIII. INFORMACIJE O NATJEČAJU**

Dodatne informacije u svezi javnog natječaja mogu se dobiti na telefon 043/524-539, svakim radnim danom od 9-12 sati.

**XIV. OBJAVA NATJEČAJA**

Javni natječaj za prodaju nekretnine opisane u članku 1. ovog Natječaja objavit će se: na oglasnoj ploči Općine Hercegovac i Velikoj Trnavi i web stranici OŠ Slavka Kolara.

KLASA: 940-01/15-02/01

URBROJ: 2123/03-25/01-15-03

Hercegovac, 05. listopad 2015.

Ravnateljica:

Vera Obrovac